Ματθίλδη του Ηνωμένου Βασιλείου

Η **Ματθίλδη** (αγγλ. *Maud of Wales*, 26 Νοεμβρίου 1869 - 20 Νοεμβρίου 1938) του Οίκου της Σαξονίας-Κοβούργου & Γκότα (μετέπειτα *[[Οίκος του Ουίνδσορ|Ουίνδσορ]]*) ήταν πριγκίπισσα του Ηνωμένου Βασιλείου ως κόρη του Πρίγκιπα της Ουαλίας και βασίλισσα της Νορβηγίας. 

## Βιογραφία
Η *Ματθίλδη Καρλόττα Μαρία Βικτωρία* γεννήθηκε στις 26 Νοεμβρίου 1869 στο Μέγαρο Μάρλμπορω στο Λονδίνου. Ήταν το πέμπτο παιδί και η τρίτη κόρη του Αλβέρτου Εδουάρδου, Πρίγκιπα της Ουαλίας (μετέπειτα ''Εδουάρδου Ζ΄ του Ηνωμένου Βασιλείου''), και της Αλεξάνδρας της Δανίας.Βαπτίσθηκε από τον Τζον Τζάκσον, Επίσκοπο του Λονδίνου, στις 24 Δεκεμβρίου 1869. Στην οικογένειά της ήταν γνωστή ως "*Χάρρυ*".

Έλαβε μέρος σε όλες σχεδόν τις ετήσιες επισκέψεις της οικογένειάς της στη Δανία, καθώς και στις κρουαζιέρες της μητέρας της και των αδελφών της στη Νορβηγία και στη Μεσόγειο. Το 1885 ήταν παράνυμφος στο γάμο της εκ πατρός θείας της, Βεατρίκης, με τον Ερρίκο του Μπάττενμπεργκ, καθώς και το 1893 στο γάμο του μεγαλύτερου αδελφού της, Γεωργίου, Δούκα της Υόρκης, με τη Μαρία του Τεκ.

Η Ματθίλδη ήθελε, αρχικά, να παντρευτεί το Φραγκίσκο, Δούκα του Τεκ, αδελφό της νύφης της, Μαρίας, χωρίς ωστόσο να το επιτύχει. Στις 22 Ιουλίου 1896 παντρεύτηκε τον πρώτο ξάδελφό της, Κάρολο της Δανίας, στα Ανάκτορα του Μπάκιγχαμ. Ο πατέρας της Ματθίλδης χορήγησε στο ζευγάρι την Οικία Άπλτον στο Σάντριγχαμ για εξοχική του κατοικία. Σε εκείνο το σπίτι η Ματθίλδη γέννησε το μοναδικό της παιδί, τον Αλέξανδρο, στις 2 Ιουλίου 1903.

Τον Ιούνιο του 1905 το νορβηγικό κοινοβούλιο, κατάργησε την ένωση της Νορβηγίας με τη Σουηδία και ψήφισε υπέρ στο να δοθεί ο θρόνος στον Κάρολο. Μετά από δημοψήφισμα, στο οποίο εγκρίθηκε η απόφαση του κοινοβουλίου, ο Κάρολος αποδέχθηκε το νορβηγικό θρόνο, λαμβάνοντας το όνομα *Χάακον Ζ΄*, ενώ ο νεαρός γιος τους πήρε το όνομα του *Όλαφ*. Ο Χάακον Ζ΄ και η Ματθίλδη στέφθηκαν στις 22 Ιουνίου 1906 στον Καθεδρικό Ναό Νίνταρος στο Τρόντχαϊμ.

Η Ματθίλδη διαδραμάτισε σημαντικό ρόλο στη νορβηγική Αυλή και τη βασιλική οικογένεια της Νορβηγίας, παρότι ήταν διακριτική στα δημόσια θέματα. Υποστήριξε φιλανθρωπικές οργανώσεις, ιδιαίτερα εκείνες που σχετίζονταν με τα παιδιά και τα ζώα, και έδωσε κίνητρα σε μουσικούς και καλλιτέχνες. Της άρεσαν τα χειμερινά αθλήματα της Νορβηγίας, όπως το σκι, και προσπάθησε να μάθει νορβηγικά, χωρίς ωστόσο να το πετύχει πλήρως.

Σε επίσκεψή της, στην Αγγλία στα τέλη του 1938 αρρώστησε και υποβλήθηκε σε επέμβαση. Πέθανε σε ηλικία 68 ετών από ανακοπή καρδιάς στις 20 Νοεμβρίου στο σπίτι της, στην Οικία Άπλτον και ενταφιάστηκε στο Φρούριο Ακέρσους του Όσλο.

## Πρόγονοι


## Τίτλοι
***26 Νοεμβρίου 1869 - 22 Ιουλίου 1896**: *Η Βασιλική Υψηλότητα* Πριγκίπισσα Ματθίλδη της Ουαλίας
***22 Ιουλίου 1896 - 18 Νοεμβρίου 1905**: *Η Βασιλική Υψηλότητα* Πριγκίπισσα Καρόλου της Δανίας
***18 Νοεμβρίου 1905 - 20 Νοεμβρίου 1938**: *Η Μεγαλειότητα της* Η Βασίλισσα της Νορβηγίας

## Παραπομπές

## Εξωτερικοί σύνδεσμοι
*Website of the Royal House of Norway: Queen Maud 
* 

 
|-

Κατηγορία:Οίκος της Σαξονίας-Κοβούργου-Γόθας
Κατηγορία:Οίκος Ουίνδσορ
Κατηγορία:Βασίλισσες της Νορβηγίας
Κατηγορία:Βρετανίδες πριγκίπισσες
Κατηγορία:Πριγκίπισσες της Δανίας